ועדת הכספים, כנסת 24, פרוטוקול מספר 19, 2021-05-25 14:40

משה גפני: תקנות מס הכנסה (ניכויים מהכנסות משקיעים בסרט ישראלי)(הוראת שעה), התשפ"א-2021.

משה גפני: מי מציג את זה?

ישי פרלמן: אני.

ישי פרלמן: מדובר בתקנות מ-2009 שנותנות הטבת מס למי שמשקיע בסרט ישראלי.

ישי פרלמן: התקנות מאפשרות להכיר בניכוי ההוצאות להפקת סרט בישראל שאמורות להיות - - -

משה גפני: אמרו לי שהם בנפילה כלכלית מוחלטת ואם לא מאשרים להם את התקנות אז יהיה להם עוד יותר גרוע.

משה גפני: זה נכון?

ישי פרלמן: אני מקווה שזה יעזור להם.

משה גפני: יש למישהו שאלות בעניין הזה?

קריאה: כן.

משה גפני: בבקשה.

שלומית ארליך: רק נאמר שהעברנו - -

ישי פרלמן: אני אסביר מה אנחנו עושים עכשיו.

ישי פרלמן: אנחנו לא מעבירים את התקנות, אנחנו רק מאריכים את התוקף שלהן.

ישי פרלמן: הם פקעו באמצע שנת 2020 אחרי שהם הועברו אחרי סעיף 38 לחוק יסוד הכנסת, ועכשיו אנחנו מאריכים אותן כך שהן יחולו עד סוף השנה - -

קריאה: כמה זמן?

ישי פרלמן: - - הכנסת הבאה צריכה לחשב.

שלומית ארליך: הם היו בתוקף מכוח סעיף 38 עד 16 ביוני 2020 ברצף.

שלומית ארליך: נכון?

ישי פרלמן: כן.

שלומית ארליך: כי מועד הפקיעה המקורי שלהן, כמו שהוא כתוב בתקנות, הוא 31 בדצמבר 2018.

שלומית ארליך: מה קרה בתוך בתקופה הזאת עד היום?

ישי פרלמן: התקנות לא היו בתוקף.

ישי פרלמן: אנחנו חיכינו שיהיה תקציב מסודר שנוכל להחליט על סדרי עדיפות ולהחליט בדיוק איך לעשות את זה.

ישי פרלמן: אנחנו רואים עכשיו שגם הדרישה מהשוק היא שנעביר אותם וגם כבר עובר זמן אז אנחנו רוצים לשמור על הסטטוס-קוו ולהעביר אותן עד סוף 2021 ואז נוכל לחשוב.

שלומית ארליך: רק נאמר שהתקנות בנוסח המקורי, כפי שהונחו על שולחן הוועדה, כללו סעיף שאמר שיכול שתוקם ועדה שתוכל לאשר סרט ישראלי עד שלוש שנות מס לאחר תום תוקף התקנות.

שלומית ארליך: אנחנו לא הכרנו סעיף דומה כזה שמאפשר הכרה בסרט לפי התקנות אחרי שהתקנות כבר פקעו.

שלומית ארליך: לכן מונח בפניכם תיקון שעשינו בהסכמה עם הממשלה שאומר שהתוקף שלהן שקבוע היום עד 31 בדצמבר 2018 יימחק, אבל יחולו לגבי הוצאות להפקת סרט שהוצאו עד 31 בדצמבר 2021.

משה גפני: אופיר, בבקשה, רצית לשאול.

אופיר כץ: ראיתי את הקריטריונים מי זכאי להטבות האלה: שהסרט צולם ברובו בישראל, השפה עברית, ערבית, לדינו ויש שם עוד משהו.

אופיר כץ: יש גם התייחסות לתוכנם של הסרטים שמקבלים את זה?

אופיר כץ: יש מישהו שמסתכל על התוכן של הסרט שאמור להיות?

אופיר כץ: כי, למשל, בסעיף 46 שאנחנו מעבירים שגם נותנים בו הטבות מס אנחנו מסתכלים על פעילות העמותה שלא מסיתה ולא פוגעת במדינת ישראל.

מוסי רז: - - -

אופיר כץ: שנייה, לפני שאתם מגיבים.

אופיר כץ: אני לא אומר להם מה לעשות.

אופיר כץ: אני רק חושב, לדוגמה, על סרט כמו ג'נין ג'נין שגם צולם בארץ, ובעיקרון גם עומד בקריטריונים פה למרות שהוא ממומן על-ידי מקום אחר, לא על ידינו.

אופיר כץ: האם יש אפשרות שסרט דוקומנטרי כזה שמוציא דיבה על חיילי צה"ל, יש לו גם אפשרות לקבל את ההטבות האלה?

אופיר כץ: אני מדבר על סרטים דוקומנטריים.

ישי פרלמן: ברור שזה לא מסוג הדברים - -

משה גפני: אני לא שומע אותך.

ישי פרלמן: אחד התנאים להכרה זה שהסרט עומד בתנאים - - - הקולנוע בחרה בסרט כסרט ישראלי.

ישי פרלמן: שם יש כל הדברים.

ישי פרלמן: אני לא מכיר את הפרטים אבל אני חושב שככל שרוצים לגעת בתנאים להכרה בסרט ישראלי באיזשהו נושא שאתה מתאר אז זה צריך להיות שם ואז יחול גם באופן מתי אפשר לתת להם תקצוב וכל מיני דברים כאלה.

ישי פרלמן: זה לא נראה לי רלוונטי לתקנות האלה.

משה גפני: הוא אפילו לא שאל על זה.

משה גפני: הוא שאל האם יש תוכן בסרט הזה שפוגע בחיילי צה"ל.

גלעד קריב: הוא אמר שמכיוון שכל סוגיית הניכויים נשענת על זה שהסרט עומד בתקנות שעוסקות בשאלה מהו סרט ישראלי שיכול לקבל תמיכה - -

משה גפני: אבל הוא לא שאל על סרט ישראלי.

משה גפני: זה סרט ישראלי, אבל - -

גלעד קריב: אני אומר שהמקום של הדיון של אופיר צריך להיות בתקנות האחרות, לא בתקנות האלה.

גלעד קריב: יש תקנות שמסדירות מהו סרט ישראלי נתמך.

גלעד קריב: נכון?

גלעד קריב: התקנות האלה נשענות - - -

משה גפני: אופיר, מה אתה אומר?

אופיר כץ: את התקנות האלה מקבלים בעצם רק מי שעובר את התקנות שמאשרות לו לקבל תקציב?

ישי פרלמן: כן.

ישי פרלמן: שקובעות סרטים שמוסד ציבורי מסייע יכול להשקיע בהן.

ישי פרלמן: אני לא מכיר כל כך טוב את התקנות האחרות, מה בדיוק הן עושות.

ישי פרלמן: אבל אלה התקנות שקובעות מתי המדינה מתקצבת סרטים, איזה סוג של סרטים המדינה - - - ואין סיבה להבחין בין התקנות שם לבין התקנות פה לעניין ההגדרה של סרט ישראלי.

אופיר כץ: זאת אומרת שההטבות האלה לא יכולות לבוא באופן עצמאי, זה עובר איזשהו - - -

ישי פרלמן: - - -

ינון אזולאי: יכול לתת שם של סרט ישראלי?

מוסי רז: אני בטוח שהוא יכול אבל הוא לא רוצה.

מוסי רז: אבל מעניין לשמוע את הבדיחה.

משה גפני: ינון, בבקשה.

חוה אתי עטייה: אני רוצה לשאול: למה מתמקדים דווקא רק בנושא הפקת סרטים?

חוה אתי עטייה: הרי כל ענף התרבות נפגע.

חוה אתי עטייה: מה עם הצגות?

ישי פרלמן: זה בדיוק הדיון שאנחנו רוצים לחכות לעשות.

ישי פרלמן: עכשיו אנחנו רק מאריכים תקנות שקיימות מ-2009 בלי לגעת בתוכן.

שלומית ארליך: למה ההארכה היא רק עד סוף השנה?

ישי פרלמן: כשיש תקציב אנחנו רוצים - - -

אופיר כץ: הם אופטימיים לגבי - - -

משה גפני: חבר הכנסת קריב, רצית להעיר?

גלעד קריב: רק מכיוון שהנושא הזה עלה חייבים לאשר את התקנות האלה כדי לעזור.

גלעד קריב: מכיוון שהנושא עלה בסופו של דבר לכל דבר יש רווח וגם נזק.

גלעד קריב: הנזק שנגרם מהתערבות של המדינה בתכנים של יצירות תרבות עולה לאין שיעור על הנזק שייגרם מסרט אחד או משניים שצריך לטפל בהם, אם צריך, במישורים אחרים.

גלעד קריב: בואו נוציא מרמה של תקנות ומתמיכה של מדינה את השיקולים האלה.

משה גפני: תודה רבה.

משה גפני: מי מקריא את התקנות אחרי התיקון?

אופיר כץ: במקום למשוך את זה בבתי משפט עשר שנים כמו שהיה עם "ג'נין ג'נין" אפשר למנוע את זה מלכתחילה.

משה גפני: ישי, תקריא את התקנות אחרי התיקונים.

ישי פרלמן: - - -

משה גפני: תקריא את התקנות.

ישי פרלמן: תיקון תקנה 8 1.

ישי פרלמן: בתקנה 8 לתקנות מס הכנסה (ניכויים מהכנסות משקיעים בסרט ישראלי) (הוראת שעה), התש"ע-2009 (1) בכותרת השוליים במקום "תחילה ותוקף" יבוא "תחילה ותחולה"; (2) במקום "ותוקפן עד יום כ"ג בטבת התשע"ט (31 בדצמבר 2018)" יבוא "והן יחולו לגבי הוצאות להפקת סרט שהוצאו עד יום כ"ז בטבת התשפ"ב (31 בדצמבר 2021).

ישי פרלמן: 2.

ישי פרלמן: תחילתן של תקנות אלה ביום כ"ד בסיוון התש"ף (16 ביוני 2020).

ישי פרלמן: תאריך התחילה זה כדי להבהיר מתי תם תוקף התקנות - - -

משה גפני: תודה רבה.

משה גפני: מי בעד התקנות?

משה גפני: מי נגד?

משה גפני: מי נמנע?

משה גפני: ההצבעה אושרה.

משה גפני: התקנות אושרו.

משה גפני: תודה רבה, הישיבה נעולה.